Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: (5) A (4) bekezdésben meghatározott személyek a nemzetbiztonsági szolgálatokról szóló 1995. évi CXXV. törvény
Paragraph Index: 108

(4) A minõsített adatot átadó szerv vezetõje a beszerzési eljárás bármely szakaszában – beleértve a szerzõdéskötést megelõzõ tárgyalásokat is – kizárólag érvényes és megfelelõ szintû telephely biztonsági tanúsítvánnyal rendelkezõ gazdálkodó szervezet részére adhat át Bizalmas vagy magasabb minõsítési szintû minõsített adatot. A telephely biztonsági tanúsítvány meglétérõl a minõsített adatot átadó szerv vezetõje a minõsített adat átadása elõtt igazolás kiállítását kéri az NBF-tõl. A gazdálkodó szervezet részére átadott minõsített adat csak a minõsített szerzõdésben meghatározott célra használható fel, és a minõsített adatot átadó szerv vezetõje elõ ze tes engedélye nélkül más személy, vagy szervezet részére nem továbbítható.

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes